钦定古今图书集成/明伦汇编/官常典/第596卷 > 《辞免湖南运使状一》朱熹
## 钦定古今图书集成/明伦汇编/官常典/第596卷 > 《辞免湖南运使状一》朱熹

右。熹十月九日准尚书省札子，“奉圣旨，除熹荆湖南
路转运副使填见阙，不候受告，疾速之任，任满前来
奏事。熹闻命震惊，罔知所措，已于当日望阙谢恩讫。
伏念熹前任假守漳州，适缘长男物故，辄丐闲秩，归
治丧葬，蒙恩得备祠官，到任方及月馀，凡百经营，未
有次第。加以忧患摧颓，精力衰耗。虽欲痛自策励，勉
赴事功，终恐无以仰称使令之意。欲望朝廷特为敷
奏，收还成命，令熹且食祠禄，以终馀年，不胜千万，幸
甚。谨具状申尚书省，伏候钧旨。”